《李伯纪丞相挽诗三首 其一》
宋代·陈公辅

豪杰不世出，为时斯间生。有心安社稷，无计避功名。

忧国唯知重，谋身祇觉轻。徒令青史上，永永著英声。

作者简介：（1077—1142）宋台州临海人，字国佐。徽宗政和三年上舍及第。调平江府教授。钦宗靖康初，擢右司谏，言蔡京、朱勔罪，斥监合州税。高宗时，官至礼部侍郎。居官论事剀切，疾恶如仇。晚居乡里，著书自娱。有文集、奏议。